Vazirlar Mahkamasining “Oʻzbekiston Respublikasi Budjet kodeksini amalga oshirish boʻyicha normativ-huquqiy hujjatlarni tasdiqlash toʻgʻrisida” 2014-yil 29-avgustdagi 245-son qaroriga oʻzgartirish va qoʻshimchalar kiritish haqida
(code, 2018-05-22)

Oʻzbekiston Respublikasi Moliya vazirligining yagona gʻazna hisobvaragʻidagi vaqtincha boʻsh mablagʻlarni samarali boshqarishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Budjet kodeksini amalga oshirish boʻyicha normativ-huquqiy hujjatlarni tasdiqlash toʻgʻrisida” 2014-yil 29-avgustdagi 245-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 1. Oʻzbekiston Respublikasi Davlat budjeti pul mablagʻlarini kassali rejalashtirish va boshqarish tartibi toʻgʻrisidagi nizomda: a) 3 bandda: birinchi xatboshiga “xarajatlarining” soʻzidan soʻng “har yillik va” soʻzlari qoʻshilsin; ikkinchi xatboshi quyidagi tahrirda bayon qilinsin: “Davlat budjeti pul mablagʻlarini kassali rejalashtirish va boshqarishni amalga oshirish boʻyicha hujjatlar shakli va Oʻzbekiston Respublikasi Davlat soliq qoʻmitasi (keyingi oʻrinlarda DSQ deb ataladi), Oʻzbekiston Respublikasi Davlat bojxona qoʻmitasi (keyingi oʻrinlarda DBQ deb ataladi), shuningdek, qonun hujjatlariga muvofiq soliqlar, boshqa majburiy toʻlovlar, maʼmuriy jarimalar va moliyaviy sanksiyalarni undiradigan organlar tomonidan ushbu hujjatlarni gʻaznachilik boʻlinmalariga taqdim etishi muddatlari Oʻzbekiston Respublikasi Moliya vazirligi tomonidan belgilanadi.”; b) 4 bandning ikkinchi va uchinchi xatboshilari quyidagi tahrirda bayon qilinsin: “Oʻzbekiston Respublikasi respublika budjeti uchun — Moliya vazirligi Gʻaznachiligi tomonidan; Qoraqalpogʻiston Respublikasi respublika budjeti, viloyatlarning viloyat budjetlari, Toshkent shahrining shahar budjeti hamda tumanlar va shaharlar budjetlari uchun — hududiy gʻaznachilik boʻlinmalari tomonidan amalga oshiriladi”; v) II bobga quyidagi mazmundagi 41 — 46-bandlar qoʻshilsin: “41. Joriy moliya yili uchun kassali rejalashtirish quyidagi maʼlumotlar asosida oylar boʻyicha tuziladi: Davlat budjeti daromadlari va xarajatlarining yillik yoyilmalarida nazarda tutilgan koʻrsatkichlar; Davlat budjetiga DSQ tomonidan qayd etiladigan daromadlar tushumini joriy moliya yili uchun oyma-oy taqsimlash; Oʻzbekiston Respublikasi respublika budjetiga DBQ tomonidan qayd etiladigan daromadlar tushumini joriy moliya yili uchun oyma-oy taqsimlash; Davlat budjetiga Davlat budjetining daromadlari ayrim maʼmurlari tomonidan qayd etiladigan daromadlar tushumini joriy moliya yili uchun oyma-oy taqsimlash; Oʻzbekiston Respublikasi respublika budjetiga Moliya vazirligi tomonidan qayd etiladigan daromadlar tushumini joriy moliya yili uchun oyma-oy taqsimlash; joriy moliya yili uchun Davlat budjeti xarajatlari boʻyicha kassa toʻlovlarining prognozi; joriy moliya yilida vaqtinchalik kassa uzilishlarini qoplash uchun kassa tushumlarining prognozi. 42. Bir oy uchun kassali reja quyidagi maʼlumotlarga asosan kunlar ajratilgan holda tuziladi: tegishli oy uchun Davlat budjeti daromadlari va xarajatlarining yillik yoyilmalarida nazarda tutilgan koʻrsatkichlar; Davlat budjetiga DSQ tomonidan qayd etiladigan daromadlar tushumini ish kunlari boʻyicha aniqlashtirgan holda tegishli oy uchun taqsimlash; Oʻzbekiston Respublikasi respublika budjetiga DBQ tomonidan qayd etiladigan daromadlar tushumini ish kunlari boʻyicha aniqlashtirgan holda tegishli oy uchun taqsimlash; Davlat budjetiga Davlat budjeti daromadlarining ayrim maʼmurlari tomonidan qayd etiladigan daromadlar tushumini ish kunlari boʻyicha aniqlashtirgan holda tegishli oy uchun taqsimlash; Oʻzbekiston Respublikasi respublika budjetiga Moliya vazirligi tomonidan qayd etiladigan daromadlar tushumini ish kunlari boʻyicha aniqlashtirgan holda tegishli oy uchun taqsimlash; tegishli oy uchun Davlat budjeti xarajatlari boʻyicha kassa toʻlovlarining prognozi; tegishli oyda vaqtinchalik kassa uzilishlarini qoplash uchun kassa tushumlarining prognozi. 43. Kassali reja Moliya vazirligining Axborot tizimida (keyingi oʻrinlarda “OʻRMV” AT deb ataladi) gʻaznachilik boʻlinmalari tomonidan DSQ, DBQ shuningdek, daromadlar boʻyicha boshqa asosiy maʼmurlarning qogʻoz va elektron shaklda taqdim etiladigan tuman va shaharlar boʻyicha axborot hamda maʼlumotlarga asosan tuziladi va yuritiladi. 44. Keyingi moliya yili uchun yillik kassali reja joriy yilning 25-dekabriga qadar har yili tuziladi. Bir oylik kassali reja joriy moliya yili boshidan oʻsib boruvchi tarzda, hisobot oyidan keyingi oyning 1-kunidan kechiktirmasdan har oyda tuziladi. Bunda joriy oy uchun kassali rejalashtirish koʻrsatkichlari joriy moliya yilining joriy oyi boʻyicha kassali rejalashtirish koʻrsatkichlariga mos kelishi va kassali rejalashtirishni yuritishda unga kiritilgan oʻzgartirish hisobga olinishi lozim. 45. Kassali reja oy davomida haqiqatda tushgan tushumlar va toʻlovlarga asosan uning koʻrsatkichlariga oʻzgartirishlar kiritish orqali yuritiladi. 46. Zarurat boʻlganda Moliya vazirligining Gʻaznachiligi kassali reja koʻrsatkichlarini tuzish va ularga aniqlik kiritish uchun Moliya vazirligining soha boshqarmalaridan va tegishli vazirliklar hamda idoralardan davlat budjetiga kutilayotgan toʻlovlar va davlat budjeti xarajatlari toʻgʻrisida Moliya vazirligi tomonidan tasdiqlangan shakllarga muvofiq maʼlumotlarni soʻrab olishi mumkin; g) 5-band oʻz kuchini yoʻqotgan deb hisoblansin; d) 7-bandning birinchi xatboshiga “moliya organlari” soʻzlaridan soʻng “va gʻaznachilik boʻlinmalari” soʻzlari qoʻshilsin; e) 8-band quyidagi tahrirda bayon qilinsin: “DBQ va DSQ tegishli budjetlarda nazarda tutilgan xarajatlar qoplanishini taʼminlaydigan soliqlar va boshqa majburiy toʻlovlarning toʻliq safarbar etilishi, shuningdek, gʻaznachilik boʻlinmalariga maʼlumotlarning oʻz vaqtida taqdim etilishi va ishonchliligi uchun javob beradi”. 2. Budjet tashkilotlari va budjet mablagʻlari oluvchilarga xarajatlarni toʻlash uchun ruxsatnomalar berish tartibi toʻgʻrisidagi nizomda: a) 2-bandning ikkinchi xatboshidagi “yoki budjet mablagʻlari oluvchiga” va “hujjat” soʻzlari tegishli ravishda “va budjet mablagʻlari oluvchi” hamda “elektron hujjat” soʻzlari bilan almashtirilsin; b) 3-bandning birinchi xatboshidagi “daromadlar va xarajatlar tushumlarining oylar boʻyicha prognozlariga” soʻzlari “oylar boʻyicha kassali rejalarga” soʻzlari bilan almashtirilsin; v) 6-band quyidagi tahrirda bayon etilsin: “6. XTR oylik kassali reja koʻrsatkichlari va tegishli budjetlarning gʻazna hisobvaragʻidagi qoldiqlaridan kelib chiqib, gʻaznachilik boʻlinmalari tomonidan kunlik, 10 kunlik yoki oylik asosida berilishi mumkin. Davlat budjetidan mablagʻ oluvchi budjet tashkilotlari va budjet mablagʻlari oluvchilarga XTR berish ushbu Nizomga 1-ilovada keltirilgan sxema boʻyicha amalga oshiriladi.”; g) 10-bandga “budjetdan ajratiladigan mablagʻlar” soʻzlaridan soʻng “va joriy oy uchun kassali rejalashtirish” soʻzlari qoʻshilsin; d) Budjet tashkilotlari va budjet mablagʻlari oluvchilarga xarajatlarni toʻlash uchun ruxsatnomalar berish tartibi toʻgʻrisidagi nizomga 1-ilova matni quyidagi tahrirda bayon etilsin: